जय स्तंभ पर टैक्सियां खड़ी रहने से हादसे का डर, स्टैंड बनाने की मांग
सारनी| शहर के जय स्तंभ चौक पर टैक्सियां सड़क पर खड़ी रहती हैं। इससे हादसे का डर बना हुआ है। शहर के युवाओं ने यहां से टैक्सियां हटाने की मांग की। उन्होंने टैक्सी स्टैंड बनाने की मांग की। युवाओं ने कहा सात दिनों में कोई ठोस कार्रवाई नहीं होती तो वे नपा और चीफ इंजीनियर कार्यालय का घेराव करेंगे। बैतूल-परासिया स्टेट हाईवे पर स्थित जय स्तंभ चौक पर बस और टैक्सियां खड़ी रहती हैं। इससे ट्रैफिक प्रभावित होता है। शहर के शेख अलताफ, इरफान खान, दीनू, संजय नागले, संदीप सोनकर, विकास राजपूत, अख्तर अहमद, घनश्याम ठाकुर आदि ने बताया मुख्य मार्ग अव्यवस्थित होता है। छाेटे-छोटे हादसे आम बात है। इसके अलावा टैक्सी चालक दुर्व्यवहार भी करते हैं। उन्होंने चीफ इंजीनियर केके जैन और सीएमओ अशोक शुक्ला से तत्काल यहां टैक्सी स्टैंड बनाने की मांग की।
hin_Deva hin_Deva